gl en en en pl en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt es gl es en gl gl gl gl gl gl gl en en gl gl pt es es en lt en en en en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt
A presentación do libro Fillos do sol e o éxito teatral Con lo bien que estábamos (Ferretería Esteban) serán o ramo do FIOT30 – FIOT Carballo
Hit enter to search or ESC to close
Gala de presentación de FIOT
Escola do Espectador nas Ondas
twitter facebook youtube instagram tiktok
A presentación do libro Fillos do sol e o éxito teatral Con lo bien que estábamos (Ferretería Esteban) serán o ramo do FIOT30
By gestion25/10/2021Novembro 13th, 2021No Comments
A 30ª edición do Festival Internacional Outono de Teatro de Carballo chega ao seu fin logo de case un mes e medio de celebración. Esta semana o certame bergantiñán despedirase do público no Pazo da Cultura coa presentación do libro Fillos do sol, baseado na peza coproducida polo FIOT e Contraproducións no centenario do pasamento de Eduardo Pondal, e coa representación da última función do seu Programa de Sala. O peche será cun dos éxitos da tempada escénica a nivel estatal e que vén de gañar, recentemente, dous Premios Max: Con lo bien que estábamos (Ferretería Esteban), de Nueve de Nueve Teatro.
A primeira cita terá lugar o mércores, ás 20.00 horas. O Pazo da Cultura acollerá a presentación de Fillos do sol, o libro escrito por Cándido Pazó que se basea na peza de teatro homónima estreada no 2017. Nese ano, o FIOT conmemorou os cen anos do falecemento de Eduardo Pondal coa produción dun espectáculo teatral en colaboración coa compañía Contraproducións, e encargou a Pazó, Xograr de Outono, a escrita do texto. Fillos do Sol é unha elucubración nun acto e un epílogo, a cabalo entre a realidade ficcionada e a fabulación dramática, sobre a figura do autor bergantiñán e a súa obsesión coa obra que ocupou toda a súa vida como escritor: Os Eoas.
No acto deste mércores estarán presentes o autor, o director do FIOT, Alberto Sueiro, a directora comercial da Editorial Galaxia, Tati Mancebo, e o concelleiro de Cultura de Carballo, Marcos Trigo. O grupo estará acompañado polo elenco da obra: César Cambeiro, Alba Bermúdez e Adrián Riós.
O venres 29 a clausura do festival chegará coa comedia musical Con lo bien que estábamos (Ferretería Esteban), escrita e dirixida por José Troncoso, na que presenta dúas singulares personaxes: Estaban e Marigel. Ambos teñen a súa vida e son donos dunha ferraxería, mais un día o teatro chega a súa vila e xa nunca máis serán os mesmos. A peza, que conta con Jorge Usón e Carmen Barrantes de protagonistas, é espectáculo con pingas de humor, intriga e misterio, que acadou na última gala dos Premios Max de Teatro dous galardóns: Mellor composición musical para espectáculo escénico e Mellor labor de produción. As tenras e esperpénticas personaxes creadas por Troncoso pecharán o FIOT este venres, a partir das 21.00 horas, poñendo en valor o poder transformador do teatro e ,en cuestión, se é posible un mundo sen arte, sen comedia, sen risa.
Tamén até o venres 29 o Pazo de Cultura acolle dúas mostras sobre o certame e as artes escénicas: a exposición 30 fitos do FIOT, un percorrido informativo e emocional polas tres décadas de traxectoria do certame, e Zoom FIOT 2019, unha exhibición de fotografía que recolle esas escenas que o público non ve detrás do pano e que tamén forman parte do FIOT.
AnteriorO Pazo da Cultura acollerá o 14 de novembro a entrega de premios do Certame de Teatro Lido
SeguinteA estrea en Galicia de Solo un metro de distancia e o Othello de Voadora acompañan as últimas funcións do FIOT Fónico e do Metro Cadrado
Share Tweet Share Pin
AVISO LEGAL POLÍTICA DE COOKIES PROTECCIÓN DE DATOS ACCESIBILIDADE
ANTERIORES EDICIÓNS: 2021 · 2020 · 2019
© FIOT Carballo 2022
Made with by QM for The Office
Gala de presentación de FIOT
Que é Onda FIOT?
Concurso de Teatro Lido
Escola do Espectador nas Ondas